Aust-Agder Turistforening har hytter både på kysten og heia, fra Lyngør fyr i Tvedestrand som ligger 4 moh til Tjørnbrotbu på 1300 meters høyde i Bykle, helt øverst i Setesdal. Totalt har foreningen ansvar for utlån / utleie av tre fyr, Store og Lille Torungen fyrstasjon, og Lyngør fyr. Torungene er et resultat av samarbeid med Torungens Venner som ble inngått i 2005, og 7. mai 2011 ble Lyngør fyr åpnet for overnatting.